Bestyrelsesmøde den 19. august 2026
Deltagere: Mikkel, Michelle, Signe, Jeppe, Kris og Christian 

1. Arbejdsdag den 5. september: 
Arbejdsdagen revideres til festforberedelse fra kl. 15-17. Opsætning af telte, borde, stole, hoppeborg mv. 

2. Sommerfest
Signe laver påmindelse og sender til print hos Jeppe, Mikkel eller Christian 
36 tilmeldinger pt.

3. Henvendelse vedr. bestyrelsens rolle ifht. tilsyn med skellinjer mod fælles vej
Christian undersøger med Parcelhusejernes Landsforening, hvad reglerne er, og hvor vidt bestyrelsens forpligtelser strækker sig. 

4. Henvendelse om rod og uorden på legepladsen. 
Jeppe har drøftet sagen med medlemmet, som rejste problematikken. Bestyrelsen ser ikke udefra besøgende på legepladsen som et problem. Liv og aktivitet på fællesarealet holder f.eks. mere uønskede elementer/personer væk fra arealet. Desuden kunne vi se på arbejdsdagen, at det er ikke så meget det normale slid på redskaberne der ødelægger dem, men mere råd og tidens gang.
Det er selvfølgelig uheldigt, at der er en gruppe drenge, der ikke kan bruge legeredskaberne uden at ødelægge dem, og man kan jo godt henvende sig til dem i de specifikke tilfælde i det omfang det giver mening. 

5. Snerydning
Snevagten har ringet til Mikkel.
Christian skriver til Amager rullegræs om 2026/2027

6. Røde Mellemvej 46
Bestyrelsen mener, at det er en nabokonflikt. De medlemmer, som er generet af Lakners erhverv, bør også være bannerfører i en sådan klagesag. Dette vil Mikkel drøfte med de berørte grundejere. 


